b'\n_START_ARTICLE_\nGledali\xc5\xa1\xc4\x8de Nelum Pokuna Mahinda Rajapaksa\n_START_SECTION_\nOblikovanje in funkcije\n_START_PARAGRAPH_\nArhitekturo stavbe je navdihnil Nelum Pokuna (Lotosov ribnik) iz 12. stoletja v Polonnaruwi.  Omenjeni ribnik, ki ga je zgradil kralj Parakramabahu Veliki, je oblikovan kot stiliziran lotosov cvet z osmimi cvetnimi listi._NEWLINE_Skupni ocenjeni stro\xc5\xa1ki projekta so bili 3080 milijonov LKR (\xc5\xa1rilan\xc5\xa1ka rupija).  Vlada Ljudske republike Kitajske je od skupnih stro\xc5\xa1kov zgradbe zagotovila 2430 milijonov LKR._NEWLINE_Stavba se razprostira na povr\xc5\xa1ini ve\xc4\x8d kot 14.000 kvadratnih metrov._NEWLINE_Gledali\xc5\xa1\xc4\x8de je opremljeno z najmodernej\xc5\xa1imi napravami, kot je avditorij s 1288 sede\xc5\xbei, knji\xc5\xbenico in prostori za usposabljanje. Stavba je opremljena z glavnim avditorijem in gledali\xc5\xa1\xc4\x8dem na prostem ter mo\xc5\xbenostjo pretvorbe prednjih stopnic v dodatno gledali\xc5\xa1\xc4\x8de na prostem._NEWLINE_690 kvadratnih metrov premi\xc4\x8dnega odra v avditoriju vklju\xc4\x8duje sposobnost dvigovanja in spu\xc5\xa1\xc4\x8danja orkestrske jame. Obstajajo mo\xc5\xbenosti za izvajanje izobra\xc5\xbeevalnih in raziskovalnih dejavnosti. Na voljo je tudi parkiri\xc5\xa1\xc4\x8de za 500 vozil.\n_START_SECTION_\nZgodovina stavbe\n_START_PARAGRAPH_\nLeta 2005 je Kitajska izrazila pripravljenost za izgradnjo kulturnega gledali\xc5\xa1\xc4\x8da v Kolombu, v spomin na pokojnega mo\xc5\xbea predsednice Chandrike Kumaratunge, Vijaya Kumaratunge, ki je bil priljubljen igralec. Temeljni kamen projekta je polo\xc5\xbeila prav ona . Gradnja Narodnega gledali\xc5\xa1\xc4\x8da scenskih umetnosti (National Performing Arts Theatre) se je za\xc4\x8dela leta 2006 in je trajala \xc5\xa1tiri leta. Kon\xc4\x8dana je bila pribli\xc5\xbeno v za\xc4\x8detku leta 2011. Gledali\xc5\xa1\xc4\x8de je bilo odprto decembra 2011. Sve\xc4\x8dano sta ga odprla predsednik \xc5\xa0rilanke Mahinda Rajapakse in podpredsednik kitajskega komiteja Sang Chiang.\n_START_SECTION_\nPomembne predstave in dogodki\n_START_PARAGRAPH_\nZa otvoritveno no\xc4\x8d so opero izvajali vodilni umetniki iz \xc5\xa0rilanke, kot so Jayantha Chandrasiri, Rohana Weerasinghe in Channa Wijewardena, za\xc4\x8den\xc5\xa1i z izvedbo Jagan Mohini Madura Bashini, avtorja Panditha Amaradeve. Ob odprtju je bila izvedena tudi kitajska opera, ki je prikazala zgodbo o kitajsko-budisti\xc4\x8dnem menihu Fa-Hsienu na \xc5\xa0rilanki v \xc4\x8detrtem stoletju. Obe predstavi sta uporabili koncept Seda Mawatha, ki vklju\xc4\x8duje film in dramo. _NEWLINE_Novembra 2013 je gledali\xc5\xa1\xc4\x8de gostilo prvi simfoni\xc4\x8dni koncert, ki ga je izvedel orkester Commonwealtha, ki ga je vodil James Rosss, s 87 glasbeniki iz Velike Britanije, Indije in simfoni\xc4\x8dnega orkestra \xc5\xa0rilanke. _NEWLINE_Gledali\xc5\xa1\xc4\x8de Nelum Pokuna je bilo mesto sve\xc4\x8dane otvoritve sre\xc4\x8danja voditeljev dr\xc5\xbeav Commonwealtha 2013.'